***CENTAR ZA ODGOJ I OBRAZOVANJE „GOLJAK“***

*Adresa: Goljak 2, 10000 Zagreb,*

*Tel: 01/4824179*

*Fax: 075/807521*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Klasa: 602-02/20-16/01

Urbroj: 251-266-20-3

**DOKUMENTACIJA O NABAVI**

Za provedbu otvorenog postupka javne nabave za predmet nabave:

***Prilagođeni prijevoz djece i učenika Centra za odgoj i obrazovanje „Goljak“***

***u školskoj godini 2020./2021.***

Evidencijski broj nabave: NMV-1/20 (U)

Upute ponuditeljima za izradu ponude

Zagreb, svibanj 2020. godine

Sadržaj

[1 OPĆI PODACI 4](#_Toc11740379)

[1.1 Podaci o Naručitelju 4](#_Toc11740380)

[1.2 Osoba zadužena za kontakt: 4](#_Toc11740381)

[1.3 Evidencijski broj nabave : 4](#_Toc11740382)

[1.4 Navod o sukobu interesa ili popis gospodarskih subjekata s kojima je Naručitelj u sukobu interesa 4](#_Toc11740383)

[1.5 Vrsta postupka javne nabave 4](#_Toc11740384)

[1.6 Procijenjena vrijednost nabave 4](#_Toc11740385)

[1.7 Vrsta ugovora o javnoj nabavi 4](#_Toc11740386)

[1.8 Navod sklapa li se ugovor o javnoj nabavi ili okvirni sporazum 4](#_Toc11740387)

[1.9 Navod uspostavlja li se sustav dinamičke nabave 4](#_Toc11740388)

[1.10 Navod provodi li se elektronička dražba 4](#_Toc11740389)

[1.11 Navod o provedenom savjetovanju sa zainteresiranim gospodarskim subjektima 4](#_Toc11740390)

[2 PODACI O PREDMETU NABAVE 5](#_Toc11740391)

[2.1 Opis predmeta nabave 5](#_Toc11740392)

[2.2 Opis i oznaka grupe 5](#_Toc11740393)

[2.3 Količina predmeta nabave 5](#_Toc11740394)

[2.4 Tehničke specifikacije 5](#_Toc11740395)

[2.5 Troškovnik 5](#_Toc11740396)

[2.6 Mjesto izvršenja ugovora 5](#_Toc11740397)

[2.7 Rok početka i završetaka ugovora 6](#_Toc11740398)

[2.8 Jamstva 6](#_Toc11740399)

[2.8.1 Jamstvo za ozbiljnost ponude 6](#_Toc11740400)

[2.8.2 Jamstvo za uredno ispunjenje ugovora 6](#_Toc11740401)

[3 OSNOVE ZA ISKLJUČENJE GOSPODARSKOG SUBJEKTA 7](#_Toc11740402)

[3.1. Obvezne osnove za isključenje: 7](#_Toc11740403)

[3.1.1 Isključenje temeljem čl. 251. ZJN 2016 7](#_Toc11740404)

[3.1.2 Isključenje temeljem čl. 252. ZJN 2016 8](#_Toc11740405)

[3.2. Ostale osnove za isključenje 8](#_Toc11740406)

[3.3. Dokumenti kojima se dokazuje da ne postoje osnove za isključenje 8](#_Toc11740407)

[3.3.1 Za potrebe utvrđivanja okolnosti iz točke 3.1.1. gospodarski subjekt u ponudi dostavlja: 8](#_Toc11740408)

[3.3.2 Za potrebe utvrđivanja okolnosti iz točke 3.1.2. gospodarski subjekt u ponudi dostavlja: 9](#_Toc11740409)

[3.3.2 Za potrebe utvrđivanja okolnosti iz točke 3.2. gospodarski subjekt u ponudi dostavlja: 9](#_Toc11740410)

[4 KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 10](#_Toc11740411)

[4.1. Uvjeti sposobnosti za obavljanje profesionalne djelatnosti 10](#_Toc11740412)

[4.2. Tehnička i stručna sposobnost 10](#_Toc11740413)

[4.1.1 Stručna sposobnost 10](#_Toc11740414)

[4.1.2 Potrebni tehnički resursi 10](#_Toc11740415)

[5 EUROPSKA JEDINSTVENA DOKUMENTACIJA O NABAVI (ESPD) 11](#_Toc11740416)

[6 PODACI O ZAHTJEVU ZA SUDJELOVANJE ILI PONUDI 12](#_Toc11740417)

[6.1 Sadržaj i način 12](#_Toc11740418)

[6.2 Izmjena ponude i odustajanje od ponude 12](#_Toc11740419)

[6.3 Način dostave 13](#_Toc11740420)

[6.3.1 Dostava ponude elektroničkim putem 13](#_Toc11740421)

[6.3.2 Dostava dijela/dijelova ponude koja nisu elektronička 13](#_Toc11740422)

[6.4 Varijante ponude 14](#_Toc11740423)

[6.5 Način određivanja cijene ponude 14](#_Toc11740424)

[6.6 Valuta ponude 14](#_Toc11740425)

[6.7 Kriterij za odabir ponude 14](#_Toc11740426)

[6.8 Jezik i pismo na kojem se izrađuje ponuda 15](#_Toc11740427)

[6.9 Rok valjanosti ponude 15](#_Toc11740428)

[6.10 Navod da se smatra da ponuda dostavljena elektroničkim sredstvima komunikacije putem EOJN RH obvezuje Ponuditelja u roku valjanosti ponude neovisno o tome je li potpisana i smije li naručitelj takvu ponudu odbiti samo zbog tog razloga 15](#_Toc11740429)

[7 OSTALE ODREDBE 15](#_Toc11740430)

[7.1 Odredbe o zajednici ponuditelja (zajednici gospodarskih subjekata) 15](#_Toc11740431)

[7.2 Podugovaranje 16](#_Toc11740432)

[7.3 Datum, mjesto i vrijeme dostave i otvaranja ponuda 16](#_Toc11740433)

[7.4 Rok donošenja odluke o odabiru ili poništenju 16](#_Toc11740434)

[7.5 Uradci/Dokumenti koji će se nakon završetka postupka javne nabave vratiti ponuditeljima 16](#_Toc11740435)

[7.6 Tajnost dokumentacije 16](#_Toc11740436)

[7.7 Pouka o pravnom lijeku 17](#_Toc11740437)

[7.8 Završne odredbe 17](#_Toc11740438)

# OPĆI PODACI

## Podaci o Naručitelju

Naziv i sjedište naručitelja:

Centar za odgoj i obrazovanje „Goljak“, Goljak 2, 10000 Zagreb

OIB: 68314794212

Broj telefona: :+385 14824179

Broj telefaksa: :+385 75801521

Internetska stranica: [www.centar-odgojiobrazovanje-goljak.skole.hr](http://www.centar-odgojiobrazovanje-goljak.skole.hr)

Adresa elektroničke pošte: centargoljak@centar-odgojiobrazovanje-goljak.skole.hr

## Osoba zadužena za kontakt:

Osoba zadužena za komunikaciju s Naručiteljem: Željko Kranjec, dipl.teol.

Broj telefona: +385 14824179

Broj telefaksa: +385 75801521

Adresa elektroničke pošte: centargoljak@centar-odgojiobrazovanje-goljak.skole.hr

Temeljem čl. 202. Zakona o javnoj nabavi (NN –120/2016 – dalje u tekstu: ZJN 2016 ) gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi. Pisani zahtjev ponuditelja za pojašnjenjem, odnosno izmjenom dokumentacije o nabavi dostavlja se osobi zaduženoj za komunikaciju s ponuditeljima u ovom postupku nabave putem elektroničke pošte ili putem Elektroničkog oglasnika javne nabave.

## Evidencijski broj nabave :

 NMV- 1/20 (U)

## Navod o sukobu interesa ili popis gospodarskih subjekata s kojima je Naručitelj u sukobu interesa

Ne postoji gospodarski subjekt s kojim bi Naručitelj bio u sukobu interesa.

## Vrsta postupka javne nabave

Otvoreni postupak javne nabave male vrijednosti.

## Procijenjena vrijednost nabave

1.380.600,00 kn (bez PDV-a).

## Vrsta ugovora o javnoj nabavi

Ugovor o nabavi usluga.

## Navod sklapa li se ugovor o javnoj nabavi ili okvirni sporazum

Sklapa se ugovor o javnoj nabavi.

## Navod uspostavlja li se sustav dinamičke nabave

Ne uspostavlja se sustav dinamičke nabave.

## Navod provodi li se elektronička dražba

Ne provodi se elektronička dražba.

## Navod o provedenom savjetovanju sa zainteresiranim gospodarskim subjektima

Naručitelj nije proveo postupak prethodnog savjetovanja sa zainteresiranim gospodarskim subjektima.

# PODACI O PREDMETU NABAVE

## Opis predmeta nabave

CPV 60130000-8

Predmet nabave je nabava usluge prijevoza motornim vozilima prilagođenim za prijevoz osoba u invalidskim kolicima, a za potrebe prijevoza učenika Centra za odgoj i obrazovanje „Goljak“ u školskoj godini 2020./2021.

## Opis i oznaka grupe

Predmet nabave nije podijeljen na grupe, te je Ponuditelj u obvezi ponuditi predmet nabave u cijelosti.

## Količina predmeta nabave

Ponuditelj je dužan ponuditi prijevoz učenika za cjelokupni predmet nabave.

Ponuditelj mora biti spreman u suradnji s Naručiteljem organizirati i načiniti raspored prijevoza djece i učenika u dolasku (vrijeme polaska, odrediti najracionalniji smjer putovanja) od mjesta stanovanja do lokacija Centra i u povratku od lokacija Centra do mjesta stanovanja.

Linijom se smatra dovoz djece i učenika od mjesta stanovanja do lokacija Centra i odvoz djece i učenika od lokacija Centra do mjesta stanovanja, na području županije Grada Zagreba i Zagrebačke županije.

Predviđena dnevna kilometraža za 9 linija dnevno ukupno iznosi 900 km, odnosno jedna linija u prosjeku napravi cca 100 km dnevno.

Naznačene količine linija u dokumentaciji za nadmetanje su okvirne, odnosno stvarna količina linija na temelju sklopljenog ugovora o javnoj nabavi može biti veća ili manja od okvirne količine, no ukupna plaćanja bez poreza na dodanu vrijednost na temelju sklopljenog ugovora ne smiju prelaziti procijenjenu vrijednost nabave.

U skladu s navedenim, prijevoz treba osigurati za djecu i učenike i to okvirno u 9 linija dnevno u kojima broj djece i učenika ne smije biti manji od 5 niti veći od 8.

Ponuditelj mora dostaviti ponudu za cjelokupan predmet nabave, za sve stavke na način kako je to definirano u Troškovniku

## Tehničke specifikacije

Tehničke specifikacije predmeta nabave sastavni su dio Dokumentacije o nabavi, u dijelu pod nazivom „Tehničke specifikacije“. Kako bi se ponuda smatrala valjanom sa tehničke strane mora zadovoljiti sve tražene minimalne uvjete *(Prilog 2)*

## Troškovnik

Ponuditelj mora dostaviti ponudu za cjelokupan predmet nabave, za sve stavke na način kako je to definirano u Troškovniku. Troškovnik je izrađen u Word formatu i učitan je u EOJN kao poseban dokument koji je dostupan za preuzimanje. Isti nije potrebno potpisivati i ovjeravati. Ponuditelj ne smije mijenjati opis predmeta nabave naveden u Troškovniku kao niti dopisivati stupce niti na bilo koji način mijenjati sadržaj Troškovnika. *(Prilog 3)*

## Mjesto izvršenja ugovora

Mjesto izvršenja usluge je Grad Zagreb i Zagrebačka Županija, na način da se djeca i učenici ukrcavaju na adresi prebivališta/boravišta i dovoze na adrese Naručitelja gdje se po dovozu iskrcavaju i odvoze u prostor u kojem borave, odnosno, nakon završetka odgojno-obrazovnog programa djeca i učenici se odvoze iz prostora boravka te ukrcavaju u vozilo na adresi Naručitelja te odvoze prema mjestu stanovanja gdje se iskrcavaju po dovozu.

Naručitelj zadržava pravo izmjene linija.

## Rok početka i završetaka ugovora

Usluga se pruža od potpisivanja ugovora a predviđeno razdoblje je od 07.09.2020. godine do 18.06.2021. godine, u skladu s odlukom Ministarstva znanosti i obrazovanja o početku i završetku nastavne godine odnosno broju i rasporedu nastavnih dana.

## Jamstva

Ponuditelji su dužni dostaviti u izvorniku sljedeća jamstva:

###  Jamstvo za ozbiljnost ponude

Ponuditelj je dužan dostaviti jamstvo za ozbiljnost ponude u iznosu od 41.418,00 kn (3% procijenjene vrijednosti nabave). Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno čl. 263. ZJN 2016, neprihvaćanja ispravka računske greške, odbijanja potpisivanja ugovora o javnoj nabavi, ili nedostavljanja jamstva za uredno ispunjenje ugovora o javnoj nabavi.

Jamstvo za ozbiljnost ponude dostavlja se

* u obliku novčanog pologa na račun Naručitelja, IBAN:HR6323600001101232864, Model HR00 i poziv na broj – OIB Ponuditelja, opis plaćanja – upisati NMV- 1/20 (U) - Jamstvo za ozbiljnost ponude. Potvrdu o uplati novčanog pologaponuditelji dostavljaju u sklopu e-ponude.

ili

* u obliku bankarske garancije u kojoj mora biti navedeno da je korisnik garancije Centar za odgoj i obrazovanje „Goljak, Goljak 2, 10000 Zagreb, OIB:68314794212 i da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 41.418,00 kn. Jamstvo u ovom obliku dostavlja se u izvorniku, odvojeno od elektroničke dostave ponude na način naveden u točki 6.3.2 ove Dokumentacije o nabavi. U slučaju zajednice ponuditelja jamstvo za ozbiljnost ponude može dostaviti jedan od članova.

Jamstvo za ozbiljnost ponude mora biti dostavljeno prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije**.**  Jamstvo za ozbiljnost ponude mora trajati minimalno do isteka roka valjanosti ponude.

###  Jamstvo za uredno ispunjenje ugovora

Jamstvo za uredno ispunjenje ugovora u iznosu od 5% od vrijednosti ugovora bez PDV-a.

Jamstvo dostavlja samo odabrani Ponuditelj prilikom sklapanja ugovora. Jamstvo se podnosi u obliku bjanko zadužnice ovjerene kod javnog bilježnika. Jamstvo će Naručitelj vratiti Ponuditelju u roku 30 dana od isteka ugovora.

# OSNOVE ZA ISKLJUČENJE GOSPODARSKOG SUBJEKTA

## 3.1. Obvezne osnove za isključenje:

### Isključenje temeljem čl. 251. ZJN 2016

Javni naručitelj će isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:

a) sudjelovanje u zločinačkoj organizaciji, na temelju čl. 328. (zločinačko udruženje) i čl. 329. (počinjenje kaznenog djela u sastavu zločinačkog udruženja) Kaznenog zakona čl. 333. (udruživanje za počinjenje kaznenih djela), iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju čl. 252. (primanje mita u gospodarskom poslovanju), čl. 253. (davanje mita u gospodarskom poslovanju), čl. 254. (zlouporaba u postupku javne nabave), čl. 291. (zlouporaba položaja i ovlasti), čl. 292. (nezakonito pogodovanje), čl. 293. (primanje mita), čl. 294. (davanje mita), čl. 295. (trgovanje utjecajem) i čl. 296. (davanje mita za trgovanje utjecajem) Kaznenog zakona čl. 294.a (primanje mita u gospodarskom poslovanju, čl. 294.b (davanje mita u gospodarskom poslovanju, čl. 337. (zlouporaba položaja i ovlasti), čl. 338. (zlouporaba obavljanja dužnosti državne vlasti), čl. 343. (protuzakonito posredovanje), čl. 347. (primanje mita) i čl. 348. (davanje mita) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju čl. 236. (prijevara), čl. 247. (prijevara u gospodarskom poslovanju), čl. 256. (utaja poreza ili carine) i čl. 258. (subvencijska prijevara) Kaznenog zakona čl. 224. (prijevara) i čl. 293. (prijevara u gospodarskom poslovanju) i čl. 286. (utaja poreza i drugih davanja) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju čl. 97. (terorizam), čl. 99. (javno poticanje na terorizam), čl. 100. (novačenje za terorizam), čl. 101. (obuka za terorizam) i čl. 102. (terorističko udruženje) Kaznenog zakona čl. 169. (terorizam), čl. 169.a (javno poticanje na terorizam) i čl. 169.b (novačenje za terorizam) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju čl. 98. (financiranje terorizma) i čl. 265. (pranje novca) Kaznenog zakona i pranje novca (čl. 279.) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

f) dječji rad ili druge oblike trgovanja ljudima, na temelju čl. 106. (trgovanje ljudima) Kaznenog zakona čl. 175. (trgovanje ljudima i ropstvo) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz prethodne točke, podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz čl. 57. st. 1. točaka (a) do (f) Direktive.

### Isključenje temeljem čl. 252. ZJN 2016

Javni naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od stavka 1. ovoga članka, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

## 3.2. Ostale osnove za isključenje

Naručitelj će primijeniti slijedeće osnove za isključenje ponuditelja sukladno čl. 254. st. 1. ZJN 2016, odnosno ako

-je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

## 3.3. Dokumenti kojima se dokazuje da ne postoje osnove za isključenje

3.3.1 Za potrebe utvrđivanja okolnosti iz točke 3.1.1. gospodarski subjekt u ponudi dostavlja:

*ispunjeni obrazac Europske jedinstvene dokumentacije o nabavi (dalje: ESPD) Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi, osim za podugovaratelja na čiju se sposobnost gospodarski subjekt ne oslanja.*

Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje i to: *izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.*

NAPOMENA: Sukladno čl. 20. st. 10. Pravilnika o dokumentaciji o nabavi te ponudi u postupcima javne nabave (NN 65/17) Izjavu iz čl. 265. st. 2. u vezi s čl. 251. st. 1. ZJN 2016, može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Dokumenti sukladno čl. 255. ZJN 2016

Gospodarski subjekt kod kojeg su ostvarene osnove za isključenje iz ove točke može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje (*samokorigiranje*).

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja

 naknade štete prouzročene kaznenim djelom ili propustom

1. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
2. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Javni naručitelj neće isključiti gospodarskog subjekta iz postupka javne nabave ako je ocjenjeno da su poduzete mjere primjerene. Gospodarski subjekt kojem je pravomoćnom presudom, koja je na snazi u Republici Hrvatskoj, određena zabrana sudjelovanja u postupcima javne nabave na određeno vremensko razdoblje nema pravo korištenja ove mogućnosti. Razdoblje isključenja gospodarskog subjekta kod kojeg su ostvarene osnove za isključenje iz ove točke iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

### 3.3.2 Za potrebe utvrđivanja okolnosti iz točke 3.1.2. gospodarski subjekt u ponudi dostavlja:

*ispunjeni ESPD Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi.*

Naručitelj može prije donošenja odluke o odabiru od Ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje: *potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.*

### 3.3.2 Za potrebe utvrđivanja okolnosti iz točke 3.2. gospodarski subjekt u ponudi dostavlja:

*ispunjeni ESPD Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem* u dijelu koji se odnosi na gore navedenu osnovu za isključenje za sve gospodarske subjekte. Naručitelj može prije donošenja odluke o odabiru od Ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje: *izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.*

Dokumenti kojima se dokazuje da ne postoje osnove za isključenje za sve gore navedene točke, ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni **izjavom pod prisegom** ili ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Odredbe točke 3.1.1. i 3.1.2. odnose se i na subjekte na čiju se sposobnost gospodarski subjekt oslanja dok se odredba točke 3.1.2. odnosi i na podugovaratelje na čiju se sposobnost gospodarski subjekt ne oslanja. Smatra se da su dokazi iz čl. 265. st. 1. ZJN 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

# KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## 4.1. Uvjeti sposobnosti za obavljanje profesionalne djelatnosti

Svaki gospodarski subjekt u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Za potrebe utvrđivanja navedenih okolnosti gospodarski subjekt dužan je ispuniti ESPD obrazac kao sastavni dio ponude (*Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti, točka 1)* za ponuditelja i člana zajednice gospodarskih subjekata.

Sposobnost za obavljanje profesionalne djelatnosti za sve gospodarske subjekte u ponudi, profesionalnu sposobnost gospodarski subjekt dokazuje samostalno ili u zajednici gospodarskih subjekata, odnosno ne može dokazati profesionalnu sposobnost oslanjajući se na sposobnost drugog subjekta pa niti na podugovaratelje.

Ponuditelj mora dokazati da posjeduje ovlaštenje za obavljanje djelatnosti prijevoza putnika.

Kako bi mogao izvršiti ugovor za predmet nabave Ponuditelj mora dostaviti važeću Licenciju za unutarnji prijevoz iz čl. 14. Zakona o prijevozu u cestovnom prometu (NN 41/18).

Za potrebe utvrđivanja navedenih okolnosti gospodarski subjekt dužan je ispuniti ESPD obrazac kao sastavni dio ponude (*Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti, točka 2)*.

Naručitelj može prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente kojim dokazuje uvjete sposobnosti i to izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

## 4.2. Tehnička i stručna sposobnost

### Stručna sposobnost

Sposobnost iz ove točke Ponuditelj dokazuje popisom glavnih pruženih usluga istih ili sličnih kao što je predmet nabave izvršenih u godini u kojoj je započeo postupak javne nabave i tijekom 2 godine koje prethode toj godini. Popis sadrži vrijednost usluge, datum te naziv druge ugovorne strane. Iz popisa mora biti vidljivo da je ponuditelj uredno izvršio iste ili slične usluge u vrijednosti od minimalno 400.000,00 kn (bez PDV-a). Gospodarski subjekt dužan je u ponudi u svrhu utvrđivanja uvjeta sposobnosti iz točke dostaviti: ispunjen ESPD obrazac *(dio IV. Kriteriji za odabir gospodarskog subjekta C: Tehnička i stručna sposobnost, točka 1. c).*

Naručitelj može prilikom dodjele Ugovora od Odabranog ponuditelja zatražiti uvjerenja o nekažnjavanju za vozače. Sposobnost iz ove točke Ponuditelj dokazuje popisom vozača koji će obavljati prijevoz za Naručitelja.

### Potrebni tehnički resursi

Ponuditelj mora dokazati koja vozila će mu biti na raspolaganju u svrhu izvršenja ugovora u vidu ispunjavanja svih minimalnih tehničkih specifikacija. Gospodarski subjekt dužan je u ponudi u svrhu utvrđivanja navedenih okolnosti dostaviti popis vozila, ispunjen ESPD obrazac *(dio IV. Kriteriji za odabir gospodarskog subjekta C: Tehnička i stručna sposobnost – točka 9. i točka 10).*

Odabrani Ponuditelj s kojim Naručitelj sklopi ugovor dužan je o svakoj promjeni vozila ili vozača prethodno obavijestiti Naručitelja. Naručitelj zadržava pravo provjere ovih uvjeta tijekom trajanja ugovora.

# EUROPSKA JEDINSTVENA DOKUMENTACIJA O NABAVI (ESPD)

Umjesto potvrda koje izdaju tijela javne vlasti ili treće osobe, gospodarski subjekt **obvezno** dostavlja ESPD. ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti

 iz postupka javne nabave (osnove za isključenje)

* ispunjava tražene kriterije za odabir gospodarskog subjekta
* ispunjava objektivna pravila i kriterije određena za smanjenje broja sposobnih natjecatelja, ako

 je primjenjivo.

U ESPD-u se navode izdavatelji popratnih dokumenata te on sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Svi članovi zajednice gospodarskih subjekata obavezni su dostaviti zasebni ESPD obrazac.

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan ESPD obrazac.

Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen ESPD obrazac za sebe i zasebno ispunjen ESPD obrazac za svaki gospodarski subjekt na čiju se sposobnost oslanja (neovisno o tome radi li se o podugovaratelju ili trećoj osobi).

Gospodarski subjekt koji namjerava dati dio ugovora podugovaratelju, a na njegovu se sposobnost ne oslanja, u ponudi dostavlja zaseban ESPD obrazac za sebe i zaseban ESPD obrazac za podugovaratelja na čiju se sposobnost ne oslanja.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj može prije donošenja odluke o odabiru **od Ponuditelja koji je podnio ekonomski najpovoljniju ponudu** zatražiti da u primjerenom roku, ne kraćem od 5 dana, dostavi ažurirane popratne dokumente), osim ako javni naručitelj već posjeduje te dokumente.

Ažurirani popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave Naručitelju te dokazuju ono što je gospodarski subjekt naveo u ESPD-u.

Sukladno čl. 20. st. 9. Pravilnika o dokumentaciji o nabavi te ponudi u postupcima javne nabave (NN 65/17) oborivo se smatra da su dokazi iz čl. 265. st. 1. ZJN 2016 ažurirani su ako nisu stariji od dana u kojem istječe rok za dostavu ponuda.

Naručitelj može pozvati gospodarske subjekte da nadopune ili objasne zaprimljene dokumente.

Ako Ponuditelj koji je podnio ekonomski najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava uvjete iz točke 4. i 5. Dokumentacije o nabavi, javni naručitelj će odbiti ponudu tog Ponuditelja te postupiti sukladno gore navedenom u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju ESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente.

# PODACI O ZAHTJEVU ZA SUDJELOVANJE ILI PONUDI

## Sadržaj i način

Gospodarski subjekt se pri izradi ponude mora pridržavati zahtjeva i uvjeta iz ove dokumentacije o nabavi. Propisani tekst dokumentacije o nabavi ne smije se mijenjati i nadopunjavati.

Dokumentaciju o nabavi gospodarski subjekt može preuzeti s internetskih stranica Narodnih novina (<https://eojn.nn.hr/Oglasnik/>).

Ponuda treba biti popunjena prema uputama iz dokumentacije o nabavi.

**Ponudu obavezno sačinjavaju:**

1. Uvez ponude i popunjen Ponudbeni list sukladno obrascu EOJN RH,
2. Popunjen ESPD za ponuditelja / u slučaju zajednice gospodarskih subjekata za svakog pojedinog člana zajednice / za svakog podugovaratelja sukladno ovoj Dokumentaciji,
3. Jamstvo za ozbiljnost ponude – dostavlja se odvojeno od elektroničke dostave ponude u papirnatom obliku, a u slučaju uplate novčanog pologa, dokaz o istom prilaže se u elektroničkoj ponudi (skenirani dokument – dokaz uplate),
4. Licenciju za unutarnji prijevoz iz čl. 14. Zakona o prijevozu u cestovnom prometu (NN 41/18) - dokaz o istom prilaže se u elektroničkoj ponudi (skenirani dokument)
5. Izjava o prihvaćanju općih i posebnih uvjeta *(Prilog 1.),*
6. Ispunjen obrazac „Tehničke specifikacije“ *(Prilog 2.),*
7. Popunjen Troškovnik *(Prilog 3.).*

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

## Izmjena ponude i odustajanje od ponude

U roku za dostavu ponude Ponuditelj može izmijeniti svoju ponudu ili od nje odustati. Ako Ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ponude automatski se poništava prethodno predana ponuda što znači da se učitavanjem nove izmijenjene ponude predaje nova ponuda koja sadrži izmijenjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena ponuda.

Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu elektroničkog oglasnika. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).

Odustajanje od ponude Ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

Nakon isteka roka za dostavu ponuda, ponuda se ne smije mijenjati.

## Način dostave

###  Dostava ponude elektroničkim putem

Obvezna je elektronička dostava ponuda putem EOJN-e. Ponuditelj ne smije dostaviti ponudu u papirnatom obliku, osim jamstva za ozbiljnost ponude.

Naručitelj otklanja svaku odgovornost vezanu uz mogući neispravan rad EOJN-a Republike Hrvatske, zastoj u radu EOJN-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN-a. U slučaju nedostupnosti EOJN-a primijenit će se odredbe čl. a 239. do 241. ZJN 2016.

Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući i kriptografsku zaštitu, dostupne su na stranicama EOJN-a na adresi: https://eojn.nn.hr/Oglasnik/.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja će se obavljati na način da se očuva integritet podataka i tajnost ponuda. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda stoga će ovlaštene osobe Naručitelja imati uvid u sadržaj ponuda tek po isteku roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

### Dostava dijela/dijelova ponude koja nisu elektronička

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, gospodarski subjekti u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

U slučaju kada gospodarski subjekti uz elektroničku dostavu ponuda u papirnatom obliku dostavljaju određene dokumente koji ne postoje u elektroničkom obliku, gospodarski subjekti ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom **„*dio/dijelovi ponude koji se dostavlja/ju odvojeno***“.

Zatvorenu omotnicu s dijelom/dijelovima ponude Ponuditelj predaje neposredno ili preporučenom poštanskom pošiljkom na adresu Naručitelja na kojoj mora biti naznačeno:

- na prednjoj stranici:

**Centar za odgoj i obrazovanje „Goljak“, Goljak 2, 10000 Zagreb**

**Evidencijski broj nabave: NMV-1/20 (U)**

***Prilagođeni prijevoz djece i učenika Centra za odgoj i obrazovanje „Goljak“ u školskoj godini 2020./2021.***

 **„*dio/dijelovi ponude koji se dostavlja/ju odvojeno* "**

**"NE OTVARAJ"**

-na poleđini ili u gornjem lijevom kutu omotnice:

**Naziv i adresa Ponuditelja/zajednice ponuditelja/članova zajednice gospodarskih subjekata**

Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije.

## Varijante ponude

Varijante ponude nisu dopuštene.

## Način određivanja cijene ponude

Cijena ponude je nepromjenjiva.

U cijenu ponude bez PDV-a moraju biti uračunati svi troškovi i popusti .

Gospodarski subjekt treba popuniti priloženi troškovnik i upisati sve jedinične i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a i cijenu ponude s PDV-om.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Uvezu ponude, vrijedi cijena ponude bez poreza na dodanu vrijednost izražena u Troškovniku.

Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena. Predujam je isključen.

## Valuta ponude

Gospodarski subjekti su dužni dostaviti ponudu s cijenom u kunama.

## Kriterij za odabir ponude

Kriterij odabira ponude je **ekonomski najpovoljnija ponuda (ENP)**.

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
|  | **Kriterij** | **Maksimalni broj bodova** | **Način izračuna** |
| **financijski kriterij** | A | cijena | 82 | Ponuda s najnižom cijenom dobiva 82 bodova, svaka slijedeća umanjuje se za po 5 bodova |
| **nefinancijski kriterij** | B | starost vozila | 9 | Svako vozilo mlađe od 10 godina boduje se sa po 1 bod, a svako starije od 10 godina s negativnim bodom -1 |
| C | rampa / navoz  | 9 | Svako vozilo s rampom boduje se sa po 1 bod, vozila s navozom boduju se s 0.5 bodova |

Ukupni broj bodova pojedinog ponuditelja Naručitelj će dobiti zbrajanjem bodova dobivenih prema navedenim kriterijima:

UB=A+B+C

pri čemu je:

UB – ukupan broj bodova

A - broj bodova ostvaren za ponuđenu cijenu

B - broj bodova ostvaren za starost ponuđenih vozila

C - broj bodova ostvaren za mogućnost rampe/navoza

Ekonomski najpovoljnija ponuda je valjana ponuda s najvećim ukupnim brojem bodova (UB)

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## Jezik i pismo na kojem se izrađuje ponuda

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko su neki od dokumenata i dokaza traženih dokumentacijom o nabavi na nekom od stranih jezika gospodarski subjekt je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem Elektroničkog oglasnika javne nabave.

## Rok valjanosti ponude

Rok valjanosti ponude je 90 dana od dana otvaranja ponuda.

Na zahtjev Naručitelja, Ponuditelj može produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjerenom roku ne kraćem od 5 dana.

## Navod da se smatra da ponuda dostavljena elektroničkim sredstvima komunikacije putem EOJN RH obvezuje Ponuditelja u roku valjanosti ponude neovisno o tome je li potpisana i smije li naručitelj takvu ponudu odbiti samo zbog tog razloga

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana.

# OSTALE ODREDBE

## Odredbe o zajednici ponuditelja (zajednici gospodarskih subjekata)

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga. Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja.

Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog potrebno naznačiti u ponudbenom listu, a ovlaštenje ili punomoć moraju biti priloženi ponudi.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. *međusobni sporazum, ugovor o poslovnoj suradnji* ili slično).

Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi, obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

Zajednica gospodarskih subjekata može se osloniti na sposobnost članova zajednice ili drugih subjekata. Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

## Podugovaranje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti europsku jedinstvenu dokumentaciju o nabavi za podugovaratelja.

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

U slučaju promjene pougovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe čl. 224. i 225. ZJN 2016.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

## Datum, mjesto i vrijeme dostave i otvaranja ponuda

Rok za podnošenje ponuda je **17.06.2020. godine do 8,00 sati.**

Javno otvaranje ponuda obavit će se dana **17.06.2020. godine u 8,00 sati**, na adresi Centar za odgoj i obrazovanje „Goljak“, Goljak 2, Zagreb, I. kat.

Javnom otvaranju ponuda smiju prisustvovati ovlašteni predstavnici Ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi Stručnog povjerenstva za javnu nabavu i ovlašteni predstavnici Ponuditelja (čl. 282. st. 8. ZJN 2016).

**Ovlašteni predstavnici Ponuditelja moraju svoje pisano ovlaštenje predati prije otvaranja ponuda.**

##  Rok donošenja odluke o odabiru ili poništenju

30 dana od dana isteka roka za dostavu ponuda.

## Uradci/Dokumenti koji će se nakon završetka postupka javne nabave vratiti ponuditeljima

U roku od 10 dana od dana potpisivanja ugovora o javnoj nabavi, odnosno nakon dostave jamstva za uredno ispunjenje ugovora, javni naručitelj će svim ponuditeljima vratiti jamstvo za ozbiljnost ponude.

## Tajnost dokumentacije

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem čl. 52. st. 2. ZJN 2016, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno čl. 52. st. 3. ZJN 2016, gospodarski subjekti ne smiju u postupcima javne nabave označiti tajnom:

- cijenu ponude,

- troškovnik,

- podatke u vezi s kriterijima za odabir ponude,

- javne isprave,

- izvatke iz javnih registara te

- druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz čl. 52. st. 3. ZJN 2016 dobivene od gospodarskih subjekata koje su oni označili tajnom.

## Pouka o pravnom lijeku

Nezadovoljna strana može izjavljivanjem žalbe tražiti zaštitu svojih prava pred Državnom komisijom za kontrolu postupaka javne nabave, Koturaška cesta 43/IV, 10000 Zagreb, Republika Hrvatska.

Žalba se izjavljuje Državnoj komisiji.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Žalba se izjavljuje u roku od **10 dana**, i to od dana:

- objave poziva na nadmetanje, u odnosu na sadržaj poziva ili dokumentacije o nabavi

- objave obavijesti o ispravku, u odnosu na sadržaj ispravka

- objave izmjene dokumentacije o nabavi, u odnosu na sadržaj izmjene dokumentacije

- otvaranja ponuda u odnosu na propuštanje Naručitelja da valjano odgovori na pravodobno

 dostavljen zahtjev dodatne informacije, objašnjenja ili izmjene dokumentacije o nabavi te na

 postupak otvaranja ponuda

- primitka odluke o odabiru ili poništenju, u odnosu na postupak pregleda, ocjene i odabira ponuda,

 ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u čl. 420. ZJN 2016, a žalbeni postupak provodi se načelima javne nabave i upravnog postupka.

## Završne odredbe

Za sve što nije regulirano dokumentacijom o nabavi primjenjuju se odredbe ZJN 2016 i podzakonski propisi doneseni temeljem istog.

*Prilog 1*

**Izjava o prihvaćanju općih i posebnih uvjeta iz dokumentacije o nabavi**

|  |  |
| --- | --- |
| Naziv i sjedište Ponuditelja: |  |
| Adresa: |  |
| OIB: |  |
| Ime, prezime i funkcija ovlaštene osobe/a |  |

Osoba ovlaštena za zastupanje gospodarskog subjekta daje slijedeću

**I Z J A V U**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ime i prezime, OIB i adresa stanovanja)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

odgovorno izjavljujem da su mi poznate odredbe iz dokumentacije o nabavi i da prihvaćam sve opće i posebne uvjete nadmetanja propisane tom dokumentacijom. Izjavljujem da će Ponuditelj

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Naziv i sjedište gospodarskog subjekta)*

izvršiti predmet nabave u skladu s tim odredbama i za cijenu koju je naveo u ponudi.

U \_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_ godine

 *(mjesto) (datum)*

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.

 *(potpis ovlaštene/ih osobe/a Ponuditelja) (pečat ovlaštene/ih osobe/a Ponuditelja)*